Gentleman (singel)

„Gentleman“ je K-popová skladba juhokórejského hudobníka Psy, ktorá bola vydaná dňa 12. apríla 2013, ako jeho 19. singel. Singel je nasledovníkom medzinárodného hitu „Gangnam Style“, ktorého videoklip mal v čase vydania singlu „Gentleman“ na portáli YouTube viac ako 1,5 miliardy zhliadnutí. PSY túto skladbu prvýkrát naživo spieval dňa 13. apríla 2013 o 6:30 na štadióne Seoul World Cup Stadium v Soule.

Do 13. októbra 2014 videlo videoklip k skladbe „Gentleman“ na YouTube viac ako 742 miliónov ľudí. Videoklip drží tiež rekord v najvyššom počte videní za prvých a akýchkoľvek 24 hodín, za najrýchlejšie dosiahnutie 100 miliónov zhliadnutí, za najrýchlejšie dosiahnutie 200 miliónov zhliadnutí a 300 miliónov zhliadnutí. Skladba dosiahla 1. miesto v troch krajinách a v rebríčku iTunes sa umiestnila na 1. mieste v 40 krajinách.

Zoznam skladieb

Pozície v rebríčkoch

Referencie

Zdroj

Piesne z 2013
Single z 2013
Piesne PSY
K-popové piesne
Internetové mémy
Virálne videá